Аляксей Анатолевіч Волкаў

Аляксей Анатолевіч Волкаў (, Радужны, ХМАО, Цюменская вобласць) — расійскі біятланіст, алімпійскі чэмпіён 2014 года ў эстафеце, Заслужаны майстар спорту,«Алексей Волков — заслуженный мастер спорта России»  — статья на rusbiathlon.ru. чатырохразовы чэмпіён Еўропы, шасціразовы чэмпіён Расіі.

 Біяграфія 
Спачатку займаўся лыжнымі гонкамі пад кіраўніцтвам Андрэя Іванавіча Каліснечэнка. У 2003 годзе Аляксей разам з малодшым братам Аляксандрам прынялі рашэнне пераключыцца на біятлон: у Ніжнявартаўску заклапаціліся стварэннем біятлоннай школы, куды набіралі паспяховых, хуткасных лыжнікаў.БРАТЬЯ ПО ОРУЖИЮ У Ніжнявартаўску Аляксей два гады працаваў з Іванам Фёдаравічам Зяленіным і Пятром Мікалаевічам Дубасавым. Потым трапіў у акруговую каманду, а затым і ў юніёрскую каманду ХМАО да трэнераў Валерыя Паўлавіча Захарава і Сяргея Аляксандравіча Алтухава.Алексей Волков: «На комбинезоне пока ничего писать не буду» 

Да трэніровак з асноўным складам зборнай Расіі быў прыцягнуты з сезона 2009—2010.

У калекцыі Аляксея Волкава:
 3 золата, 3 срэбра і бронза чэмпіянатаў Расіі
 2 срэбра на юніёрскім чэмпіянаце свету
 3 залатыя, 3 сярэбраныя і 2 бронзы юніёрскіх чэмпіянатаў Еўропы

Першая гонка Волкава на этапе Кубка Свету адбылася 5 снежня 2009 года ў шведскім Астэрсундзе, а лепшым вынікам Аляксея з’яўляюцца 2-е месца ў мас-старце Оберхафа і індывідуальнай гонцы Рупольдзінгу ў студзені 2014 года.

У цяперашні час Аляксей Волкаў прадстаўляе ЦСПСКЮ горада Ханты-Мансійска і з’яўляецца студэнтам СурГУ, а яго трэнерам з’яўляецца Сяргей Алтухаў.

 Спартыўная кар’ера 

 Юніёрскія і моладзевыя дасягненні 
 У 2009 годзе на чэмпіянаце свету па біятлоне сярод юніёраў выйграў сярэбраны медаль у індывідуальнай гонцы. Там жа ў складзе зборнай Расіі заняў 2-е месца ў эстафеце.
 На чэмпіянаце Еўропы сярод юніёраў ва Уфе атрымаў золата ў эстафеце і заняў трэцяе месца ў гонцы пераследу.
 На чэмпіянаце Еўропы 2010 Волкаў выйграў медалі ва ўсіх 4-х дысцыплінах. Ён заняў першае месца ў гонцы пераследу, стаў срэбным прызёрам у спрынце, эстафеце (склад каманды: Волкаў, Малышка, Семакоў, Васільеў) і атрымаў бронзавы медаль у індывідуальнай гонцы.

 Расійскія спаборніцтвы 
 У красавіку 2009 года Аляксей Волкаў стаў адкрыццём чэмпіянату Расіі ва Уваце. Па ўзросту ён яшчэ юніёр, але па колькасці медалёў апярэдзіў абсалютна ўсіх: у яго два золата, срэбра і бронза.
 У снежні 2009 года заняў другое месца ў індывідуальнай гонцы чэмпіянату Расіі.
 У красавіку 2011 года ў складзе першай зборнай ХМАО — Югры заняў трэцяе месца ў эстафеце на чэмпіянаце Расіі ў Цюмені, прайграўшы на апошніх метрах дыстанцыі ўдмурцкаму спартсмену Вячаславу Алыпаву.
 У красавіку 2012 года ва Увате Аляксей зрабіў залаты дубль, спачатку выйграў індывідуальную гонку, апярэдзяўшы Андрэя Макавеева на 8 секунд, а затым і гонку пераследу, апярэдзяўшы таго ж Андрэя Макавеева ўжо на хвіліну.
 У красавіку 2012 года ў Цюмені на Адкрытым Кубку Расіі Аляксей стаў другім у спрынце, прайграўшы Цімафею Лапшынаву 20 секунд, а затым выйграў гонку пераследу, атрымаўшы галоўны прыз.
 На Чэмпіянаце Расіі ў Цюмені па біятлоне 2012 А. Волкаў спачатку стаў другім у мас-старце, а на наступны дзень стаў 6-разовым чэмпіёнам Расіі, перамогшы разам з камандай Ханты-Мансійскай акругі ў эстафетнай гонцы 4х7,5 км (А. Трусаў, Д. Ярашэнка, А. Гусеў, А. Волкаў)Результаты гонок чемпионата России в Тюмени 2012  на сайте СБР..
 У сакавіку 2013 годзе на Чэмпіянаце Расіі ва Уваце стаў срэбным прызёрам у спрынце, адстраляўся без промахаў і прайграў пераможцу Яўгену Гаранічаву 3,5 секунды. Дзень пазней у гонцы пераследу таксама фінішаваў другім з двума промахамі, прайграўшы таму ж Яўгену Гаранічаву 35 секунд. Таксама заваяваў сярэбраны медаль у эстафеце ў складзе каманды ХМАО (А. Трусаў, А. Гусеў, М. Баярскі, А. Волкаў).Результаты гонок чемпионата России в Увате 2013  на сайте СБР.

 Кар’ера ў Кубку свету 
Сезон 2009—2010
 5 снежня 2009 года дэбютаваў у Кубку свету ў спрынтарскай гонцы ў Эстэрсундзе, паказаўшы 74-ы вынік (5-ы з 6 сярод расійскіх спартсменаў).
 13 сакавіка 2010 года набраў першыя ачкі — 9-е месца ў спрынтарскай гонцы ў Кантыялахці.
 18 сакавіка 2010 года заняў 4-е месца ў спрынтарскай гонцы ў Хольменкалене і ўпершыню трапіў «на кветкавую цырымонію».

Сезон 2011—2012
 18 снежня 2011 года на этапе ў Хохфільцэне дэбютаваў у складзе змяшанай эстафетнай каманды і адразу выйграў гонку.
 5 студзеня 2012 года на этапе Кубка свету ў Оберхофе дэбютаваў і ў складзе мужчынскай эстафеты і заняў другое месца разам з Антонам Шыпуліным, Яўгенам Гаранічавым і Яўгенам Усцюгавым.

Сезон 2012—2013
 25 лістапада 2012 года на этапе Кубка свету ў Эстэрсундзе ў змяшанай эстафеце выйграў гонку разам з Вольгай Зайцавай, Вольгай Вілухінай і з Яўгенам Усцюгавым.
 4 студзеня 2013 года на этапе Кубка свету ў Оберхофе атрымаў першую перамогу ў складзе мужчынскай эстафетнай каманды.

Сезон 2013/2014
 5 студзеня ўпершыню трапіў у тройку лепшых, заняўшы ў Оберхофе 2-е месца ў мас-старце.
 11 студзеня выйграў срэбра ў індывідуальнай гонцы, апярэдзіўшы Яўгена Усцюгава на 2 секунды.

 Спасылкі 

 Профіль на сайце СБР
 Профіль на www.biastat.com 
 Профіль на афіцыйным сайце Федэрацыі біятлону Украіны
 Профіль на сайце Цэнтра спартыўнай падрыхтоўкі зборных каманд Югры

Катэгорыя:Біятланісты Расіі
Катэгорыя:Алімпійскія чэмпіёны па біятлоне
Катэгорыя:Алімпійскія чэмпіёны ад Расіі
Катэгорыя:Чэмпіёны зімовых Алімпійскіх гульняў 2014 года
Катэгорыя:Біятланісты на зімовых Алімпійскіх гульнях 2014 года
Катэгорыя:Чэмпіёны Еўропы па біятлоне